เทศบาลตำบลมาบข่า แจกไข่ไก่แก่ประชาชนที่ชำระภาษี แทนคำขอบคุณ แบ่งเบาภาระค่าใช้จ่ายช่วงโควิด-19
นายมนูญ วิวรรณ ปลัดเทศบางตำบลมาบข่า ระยอง กล่าวว่า สำหรับไอเดียแนวคิดแจกไข่ไก่แก่ประชาชนดังกล่าว เป็นการชักจูงและเชิญชวนให้ประชาชนออกไปชำระภาษีและค่าธรรมเนียมทุกประเภทของเทศบาลตำบลมาบข่า อำเภอนิคมพัฒนา จังหวัดระยอง โดยนำไข่ไก่ ซึ่งเป็นผลิตผลจากศูนย์เรียนรู้เศรษฐกิจพอเพียง ร.9 ของเทศบาลตำบลมาบข่า เป็นของที่ระลึกและเป็นสิ่งแทนคำขอบคุณที่ร่วมชำระภาษีและค่าธรรมเนียมต่างๆ แก่เทศบาลในยุคการชะลอตัวทางเศรษฐกิจ ยุคการแพร่ระบาดของเชื้อไวรัส COVID -19 อีกทั้งเป็นการแบ่งปันผลผลิตที่ได้จากศูนย์เรียนรู้เศรษฐกิจพอเพียงตามรอยพ่อ ร.9 ไปสู่ประชาชนได้บริโภคและต่อยอดด้านนางสาวสุมาพร สิทธิมาตย์ นักพัฒนาชุมชน ระดับชำนาญการ เทศบาลตำบลมาบข่า กล่าวเพิ่มเติมว่า สำหรับไข่ไก่ที่นำมาแจกแก่ประชาชนนั้น เป็นผลิตผลจากศูนย์เรียนรู้เศรษฐกิจพอเพียง ร.9 ของเทศบาลตำบลมาบข่า ที่ได้นำหลักแนวคิดหลักปรัชญาเศรษฐกิจพอเพียงของพ่อหลวง ร.9 มาดำเนินการบนเนื้อที่ 5 ไร่ นอกจากจะมีการเพาะเลี้ยงไก่ไข่แล้ว ยังมีพืชผักสวนครัว พืชผลต่างๆ ซึ่งเป็นพืชอายุสั้นที่ปลูกหมุนเวียนไว้ในศูนย์ฯ โดยเทศบาลตำบลมาบข่า จะนำผลิตผลที่เกิดขึ้นส่งต่อถึงมือประชาชนในพื้นที่ได้นำไปบริโภคในรูปแบบต่างๆ นอกจากจะเก็บผลิตผลออกไปเยี่ยมเยียนแจกให้แก่ประชาชนตามชุมชนได้บริโภคแล้ว ยังได้แบ่งส่วนหนึ่งนำมาแจกมอบเป็นที่ระลึกและแทนคำขอบคุณให้กับประชาชนที่มีส่วนร่วมในการชำระเสียภาษีกับทางเทศบาลให้ติดไม้ติดมือกลับไปด้วย อย่างไรก็ตาม สำหรับไข่ไก่ที่แจกแก่ประชาชน จะแจกมอบให้ตามจำนวนเงินที่ชำระภาษี โดยจะเริ่มตั้งแต่จำนวน 6 ฟอง ไปจนถึง 1 แผง